laion/Wikipedia-Exotic huggingface dataset:
DR K

DR K הוא ערוץ טלוויזיה דני ציבורי המשודר כחלק משידורי DR, גוף השידור הציבורי הדני. הערוץ הוא ערוץ התרבות וההיסטוריה של DR. הערוץ עלה לאוויר ב-1 בנובמבר 2009 ומשדר בשעות 16:00-00:00, במשך כל ימות השנה. הערוץ משודר ברשת השידור הדיגיטלית ובטלוויזיה בכבלים. בשנת 2007 לערוץ היו 278,000 צופים. בתחילת דרכו הוצג הערוץ כערוץ המוקדש לשידורי היסטוריה, ונאמר כי יסתמך על הארכיון הגדול של DR. דובר גם בעניין הקמת ערוצים ייעודיים לשידור תוכניות ילדים, נוער ודרמות. ביוני 2006 היה ניסיון לשלב את שלושת הערוצים, כך שישודרו תוכניות לילדים בשעות היום ובשעות הערב ישודרו תוכניות היסטוריה, אך הניסיון לא צלח. שמות הערוצים החדשים הוצגו במרץ 2009; הערוץ לילדים נקרא DR Ramasjang. באותה עת, הערוץ התפתח לערוץ תרבות המוקדש לאומנות, היסטוריה, עיצוב, אופנה, ודיונים. הערוץ קיבל פס בשידורים הדיגיטליים ומשדר בין השעות 16:00-00:00. הערוץ משודר כיום דרך רשת השידור הדיגיטלית היבשתית, הלוויין, הכבלים ודרך הרשת. הערוץ עבר מפורמט תמונה SDTV ל-720p ברשת השידור הדיגיטלית היבשתית בדצמבר 2016, ובתחילת 2017 גם ברשתות הכבלים. ”התרבות היא אחת מההתחייבויות החשבות ביותר של DR, ולכן אנו שמחים מאוד לחזק את תחום זה עם העלאת ערוץ שלם. ערוץ התרבות וההיסטוריה החדש שלנו, עם השם הקצר 'DR K', מציג חוויות ותובנות עבור כל מי שאוהב תרבות. הערוץ מזמין את כל אלה שרוצים חוויות תרבותיות עם אומנות, תרבות, היסטוריה, מוזיקה, עיצוב, אדריכלות, אופנה וסדרות דרמה מארכיון DR” (לארס גרופ, מנהל המדיה דאז) הערוץ מתמקד בשידורי תוכניות היסטוריה ותרבות, יחד עם שידור תוכניות על אופרה, אומנות חזותית, ספרות, אופנה, אדריכלות, ארכאולוגיה והיסטוריה. התוכניות הן תוכניות דוקומנטריות ותוכניות דיוקן אך גם משודרות תוכניות דוגמת חידונים היסטוריים. בנוסף לכך משודרים גם סרטים קלאסיים משנות ה-60 ואילך, בעיקר ממדינות כמו צרפת, בריטניה ואיטליה. DR1 DR2 TV3 אתר האינטרנט הרשמי של DR K שמות ערוצי הטלוויזיה החדשים (אורכב 04.03.2018 בארכיון Wayback Machine) המרת ערוצים ב-YouSee (אורכב 04.03.2018 בארכיון Wayback Machine)
The Number 1's Tour

The Number 1's Tour הוא סיבוב הופעות של הזמרת-יוצרת האמריקאית מריה קארי אשר התקיים ביבשת אסיה בלבד. סיבוב ההופעות כולל בתוכו כ-12 הופעות בסך הכול, והוא החל ב-16 באוקטובר 2018 והסתיים ב-9 בנובמבר 2018. במקור סיבוב ההופעות היה אמור להתחיל בפברואר 2018, אך הוא נדחה לאוקטובר אותה שנה "בשל שינוי הכרחי של ההתקשרויות הבינלאומיות שלה לשנת 2018" כפי שנמסר מהצוות שלה. בנוסף הזמרת ביטלה הופעה שלה שהייתה אמורה להתקיים ב-5 בפברואר 2018 בפרת', אוסטרליה. להלן רשימת השירים אותם שרה מריה קארי במהלך סיבוב ההופעות: "Fly Away (Butterfly Reprise)" (מבוא) "Honey" "Shake It Off" "Make It Happen" "Make It Happen" / "Sweetheart" / "Say Somethin'" / "Loverboy" / "Dreamlover" "Fantasy" (רמיקס מאת בד בוי) "Always Be My Baby" "Vision of Love" "Emotions" "Migrate" (הפסקה) "Beautiful#" (ביחד עם טריי לורנץ) "One Sweet Day" "Can't Let Go" "With You" "My All" "I'm That Chick" (הפסקה) "It's Like That" "Love Hangover" / "Heartbreaker" "Touch My Body" "We Belong Together" "Hero" Broede Carmody, 'Snubbed': Fans upset by Mariah Carey's rescheduled tour dates, The Sydney Morning Herald, ‏2017-12-20 (באנגלית)
פסגת דיאדם

פסגת דיאדם (באנגלית: Diadem Peak; מילולית: פסגת עטרה) הוא הר הממוקם בעמק נהר סאנואפטה בשטח הפארק הלאומי ג'ספר בפרובינציית אלברטה שבקנדה. פסגת דיאדם היא פסגה שגובהה 3,371 מטרים מעל פני הים -היא ההר ה-35 בגובהו באלברטה, והיא חלק מהרכס המוביל לפסגה גבוהה יותר - הר וולי (שגובהו 3,405 מטרים מעל פני הים) שברכס וינסטון צ'רצ'יל. הפסגה הזו היא הראשונה בפסגות שמצפון לשדה הקרח קולומביה, ואחד ההרים המעטים בהרי הרוקי הקנדיים שהגיעו לראשה לפני שנת 1900. שמו של ההר ניתן לו בשנת 1898 על ידי נורמן ג'יי קולי וצוותו (יו סטאטפילד (Hugh Stutfield) והרמן וולי (Hermann Woolley)) בהגיעם לפסגה, וזאת לאחר שראו עטרה (כתר) של שלג שגובהה 30 מטרים המכסה את פסגת ההר. הראשונים שטיפסו לפסגת ההר היו ג'י. קולי (J. Collie), ה. סטאטפילד (H. Stutfield) ו-ה. וולי (H. Woolley) בשנת 1898. • James Outram, In the Heart of the Canadian Rockies, Rocky Mountain Books Ltd, 1 Feb 2011 • Bill Corbett, The 11,000ers of the Canadian Rockies, PP52-53 פסגת דיאדם באתר summitpost פסגת דיאדם באתר peakbagger מסלול הטיפוס על הר וולי ופסגת דיאדם - מידע למטפסים באתר summitsearch מסלול הטיפוס על פסגת דיאדם - מידע למטפסים תיאור טיפוס על פסגת דיאדם ותצלומים מהפסגה תיאור מסלול הטיפוס על פסגת דיאדם מזג אוויר עדכני על פסגת דיאדם, לפי גבהים תחזית מזג אוויר עדכנית עבור פסגת דיאדם סטטיסטיקות מזג אוויר עבור פסגת דיאדם פסגת דיאדם, סרטון באתר יוטיוב - טיפוס על פסגת דיאדם מידע היסטורי וגאוגרפי באתר אנציקלופדיית ההרים הקנדית הרי אלברטה לפי גובהם
משרד הפנים (מצרים)

משרד הפנים של מצרים הוא משרד ממשלתי מקצועי שאמון על טיפול בנושאי הפנים של מצרים כגון השלטון המקומי, שרותי הביטחון, המשטרה וההצלה וברשות ההגירה. המשרד הוא חלק מהמשרדים הקבועים בממשלת מצרים. משרד הפנים המצרי מתעסק בביטחון פנים ומעסיק את רוב עובדיו בתחומי הביטחון. בין הגופים הנמצאים באחריותו: משטרת מצרים (כולל כוחות כיבוי ורשות ההגירה) הכוללת 500,000 עובדים כוחות הביטחון המרכזי הכוללים 410,000 עובדים הביטחון הלאומי המצרי הכולל 200,000 עובדים משמר הגבול המצרי הכולל 25,000 עובדים (בעבר היה תחת משרד ההגנה) גופים אלו פועלים תחת משרד הפנים בתחומים אזרחיים ומשטרתיים. שירותים רפואיים ופיקוח ובקרה המנהל הכללי של התנועה (כבישים) הנהלת אגף המשטרה המנהל הכללי של נשק ותחמושת המנהל הכללי של דוברות המשטרה המנהל הכללי של הפעילות המיוחדת של כוחות המשטרה המינהל הציבורי להגנת הפרט (לשעבר מחלקת ההגנה האזרחית) המנהל הכללי של כוחות הביטחון של בתי הסוהר (מקביל לשב"ס) המפקד הכללי של כוחות הביטחון ההנהלה הכללית של ארגון וניהול המשרד המינהל הכללי של קשר עם התקשורת ויחסי ציבור (מקביל ללע"ם) המנהל הכללי של תקשורת חברתית המנהל הכללי לזכויות האדם ומאבק בסחר בני אדם מינהל ציבורי לטיפול סוציאלי שיקומי הדירקטוריון הכללי להכשרת כלבים למטרת אבטחה מחלקת דרכונים, הגירה ואזרחות האקדמיה להכשרת שוטרים תחומי הביטחון הלאומי המינהל הכללי לעניינים מינהליים המחלקה הכללית לעניינים משפטיים הנהלת הכללית של כוח אדם בשרות הציבורי המינהל הכללי והמפקח על הביטוח והפנסיה המינהל הכללי של היתרי ורישונות העבודה הנהלת אגף מידע ותיעוד (הארכיון הלאומי) המינהל הכללי של הרווחה לנוער ולילדים המינהל הכללי לרווחת השוטרים הנהלת הכללית של יחידת הספורט במשטרה אגף התכנון, המחקר והמעקב המינהל הכללי לעניינים פיננסיים המינהל הכללי לענייני הנדסה ותכנון מינהל כללי של מחקר פיננסי ותקציב השקעות עתידיות מינהל כוחות לוחמה בטרור הביטחון המרכזי וחברות הביטחון הפרטי המנהל הכללי של משטרת הנשיאות (מקביל ליחידה 730 של השב"כ) הדירקטוריון הכללי של מועצת העם והמשטרה (מערך הקישור בין הממשלה למשטרה) הנהלת אגף איכות הסביבה ומים המינהלת הכללית של הפיקוח על הבנייה וניהול קהילות עירוניות חדשות הנהלת משטרת התיירות (שמירה על אתרי טבע ועתיקות) המינהל הכללי של חברת החשמל המינהל הכללי של התחבורה והתקשורת הדירקטוריון הכללי של האספקה והפיקוח על הסחר הפנימי המנהל הכללי של משטרת נמל התעופה של קהיר הנהלת הכללית של משטרת הנמל הימי אלכסנדריה המינהל הכללי לאבטחת מתקנים ביטחוניים הקרן לניהול בתי הכלא ושיפוצם שרות אבטחת נמלי הים מחלקת ההדרכה של משרד הפנים מערך הפרויקטים של משרד הפנים מרכז המחקר של המשטרה המכון לפיתוח אנושי ביטחון הציבור המינהל הכללי של החקירה הפלילית הממונה על הסיוע למשטרה הדירקטוריון הכללי לחקירת הראיות הפליליות המינהל הכללי לחקירת אכיפה (מקביל למח"ש) המינהל הכללי של חקירות עבודה והגנה על זכויות קניין רוחני (מקביל לרשות הפטנטים מינהל כללי לחקירות מפני הפרת מיסים ואגרות (רשות המיסים) הדירקטוריון הכללי של חקירות על עברות באינטרנט המינהל הכללי לחקירת פשעים נגד אמנות המינהל הציבורי למאבק בפשיעה בכסף ציבורי (שחיתות) הדירקטוריון הכללי של בקרת סמים ומניעת הפצתם פוליטיקה של מצרים משרד הפנים (כללי) שירות ביטחון המדינה של מצרים מדיה וקבצים בנושא משרד הפנים בוויקישיתוף משרד הפנים, ברשת החברתית פייסבוק משרד הפנים, ברשת החברתית אקס (טוויטר) משרד הפנים, ברשת החברתית אינסטגרם משרד הפנים, סרטונים בערוץ היוטיוב
מפלי סאנואפטה

מפלי סאנואפטה (באנגלית: Sunwapta Falls) הם זוג מפלים במהלכו של נהר סאנואפטה שבהרי הרוקי הקנדיים. המפלים מצויים בשטח הפארק הלאומי ג'ספר בפרובינציית אלברטה שבקנדה. משמעות המילה "סאנואפטה" בשפת האומה הראשונה סטוני, היא "מים סוערים". המפל עליון הוא התיירותי מבין השניים, בשל קרבתו לכביש המהיר אייספילדס המקשר בין הפארק הלאומי באנף לפארק ג'ספר. מקור מימי הנהר בקרחון אתבסקה, ולכן בחודשי הקיץ הזרימה בנהר ובמפלים גבוהה יותר בשל כך שהקרחון נמס. גובהו של המפל העליון 17 מטרים, ורוחבו הממוצע 8 מטרים. • Brian Patton, Bart Robinson, Canadian Rockies Trail Guide, P 220 מפלי סאנואפטה באתר ממשלת קנדה מידע גאוגרפי על מפלי סאנואפטה מפל סאנואפטה באתר summitpost תיאור דרכי הגישה למפלי סאנואפטה, ותצלומים באתר hike jasper תיאור דרכי הגישה למפלי סאנואפטה באתר travel alberta מפלי סאנואפטה באתר explore jasper מפלי סאנואפטה באתר trailpeak תצלומי מפלי סאנואפטה תחזית מזג אוויר עדכנית עבור מפלי סאנואפטה סטטיסטיקות מזג אוויר עבור מפלי סאנואפטה מידע לדייגים(הקישור אינו פעיל) נתונים גאוגרפיים
סאנואפטה

האם התכוונתם ל... מעבר סאנואפטה – מעבר הרים בהרי הרוקי הקנדיים סאנואפטה (נהר) – נהר בהרי הרוקי הקנדיים מפלי סאנואפטה – זוג מפלי מים על נהר סאנופטה בהרי הרוקי הקנדיים
אופוסום (סוג)

אוֹפּוֹסוּם (שם מדעי: Didelphis) הוא סוג של יונק כיס קטן ממשפחת האופוסומיים. בסוג זה 6 מינים וביניהם אופוסום וירג'יניה - הכיסאי היחיד החי בטבע באמריקה הצפונית. יונקים אלה חיים במגוון בתי גידול מיערות גשם עד למורדות הרריים, אם כי יתרחקו מאזורים בעלי שלג תמידי. הם מתמחים בטיפוס על עצים, ובעלי אצבעות זריזות. הם אוכלי כל בעלי שיניים חדות מאוד. אופוסום לבן-אוזן (Didelphis albiventris) אופוסום גדול-אוזן (Didelphis aurita) אופוסום גויאנה (Didelphis imperfecta) אופוסום מצוי (Didelphis marsupialis) אופוסום האנדים (Didelphis pernigra) אופוסום וירג'יניה (Didelphis virginiana) מדיה וקבצים בנושא אופוסום בוויקישיתוף אופוסום, באתר ITIS (באנגלית) אופוסום, באתר NCBI (באנגלית) אופוסום, באתר האנציקלופדיה של החיים (באנגלית) אופוסום, באתר GBIF (באנגלית) מילון בעלי חיים: נכר (תשל"ב), 1972, באתר האקדמיה ללשון העברית
מסילינקה

האם התכוונתם ל... מסילינקה (נהר) – נהר בהרים הפנימיים בפרובינציית קולומביה הבריטית שבקנדה שדה התעופה נהר מסילינקה – שדה תעופה על גדת נהר מסילינקה
הר קרומוול (קנדה)

הר קרומוול (באנגלית: Mount Cromwell) הוא הר בהרי הרוקי הקנדיים, הממוקם בעמק נהר סאנואפטה, בשטח הפארק הלאומי ג'ספר, בפרובינציית אלברטה שבקנדה. גובהו של ההר 3,380 מטרים מעל פני הים - ההר ה-32 בגובהו הבאלברטה, ההר הוא חלק מרכס וינסטון צ'רצ'יל והוא ממוקם כשני קילומטים מצפון לפסגת סטאטפילד. שמו של ההר ניתן לו בשנת 1972 על ידי ג'י. מונרו תורינגטון (J. Monroe Thorington) והוא נקרא על שם אוליבר איטון (טוני) קרומוול (Oliver Eaton (Tony) Cromwell), מטפס הרים אמריקאי, אשר היה הראשון שטיפס על פסגות רבות בהרי הרוקי הקנדיים. הראשונים שהגיעו לפסגת הר קרומוול היו א. קרומוול (E. Cromwell), א. קרומוול הבן  (E. Cromwell jr), פ. ס. נורת' (F.S. North), ג'. מונרו תורינגטון, ומורה הדרך אדוארד פיוז הבן (Edward Feuz jr) בשנת 1938. בשנת 2005, טיפס ביל קורבט לפסגת הר קרומוול, מדד את גובהו של ההר באמצעות ה-GPS שלו והגיע למסקנה שגובהו של ההר 3,354 מטרים (11,006 רגל), ולכן הוא כלל את ההר בספרו "ההרים שגובהם מעל 11,000 רגל בהרי הרוקי" (The 11,000ers of the Canadian Rockies). • Bill Corbett, The 11,000ers of the Canadian Rockies, P 79 מדיה וקבצים בנושא הר קרומוול בוויקישיתוף הר קרומוול באתר summitpost הר קרומוול באתר peakware הר קרומוול באתר summitsearch תצלום לוויין ומידע גאוגרפי מפה טופוגרפית של אזור הר קרומוול וידאו של טיפוס על הר קרומוול תחזית מזג אוויר לפי גבהים הר קרומוול מידע גאוגרפי והיסטורי באתר אנציקלופדיית ההרים הקנדית לפי מקור אחר גובהו של ההר 3,330 מטרים מעל פני הים לפי מקור שלישי גובהו 3,355 מטרים מעל פני הים הרי אלברטה לפי גובהם
חפרפרת חדף

חפרפרת חדף (שם מדעי: Uropsilus) הוא סוג של יונק קטן ממשפחת החפרפרתיים האנדמיים ליערות של סין, מיאנמר ווייאטנאם. סוג זה הוא היחידי מתת-המשפחה Uropsilinae. חפרפרות אלה מזכירות מעט חדפים, ומכאן קיבלו את שמם. הן בעלות חוטם ארוך וצר ועיניים קטנות מאוד. לעומת רוב החפרפרות הן לא מתמחות בחפירה וחיים במנהרות. הן גם בעלות זנב ארוך שנעדר אצל שאר החפרפרות. אורכם הממוצע הוא בין 6 ל-9 ס"מ. חפרפרת חדף של אנדרסון (Uropsilus andersoni) חפרפרת חדף גראסיל (Uropsilus gracilis) חפרפרת חדף סקרנית (Uropsilus investigator) חפרפרת חדף סינית (Uropsilus soricipes) חפרפרת חדף שוות-שיניים (Uropsilus aequodonenia) מדיה וקבצים בנושא חפרפרת חדף בוויקישיתוף חפרפרת חדף, באתר ITIS (באנגלית) חפרפרת חדף, באתר NCBI (באנגלית) חפרפרת חדף, באתר Animal Diversity Web (באנגלית) חפרפרת חדף, באתר האנציקלופדיה של החיים (באנגלית) חפרפרת חדף, באתר GBIF (באנגלית)
חדף ארך-זנב

חדף ארך-זנב או חַדַּף אֵירוֹפִּי (שם מדעי: Sorex) הוא סוג של יונקים קטנים אוכלי חרקים ממשפחת החדפיים החיים בטבע באמריקה הצפונית ובאירואסיה. בסוג גדול זה ישנם 142 מינים. מינים אלה כשמם בעלי זנב מוארך וגוף קטן, אוזניהם קטנות ואפם המוארך בעל שפמות העוזרים בחישה. ראייתם חלשה אך שמיעתם טובה ולחלקם ישנה אפילו אקולוקציה חלשה, בדומה לעטלפים. החדפים הם יצורים טורפים בעלי תיאבון חד. הם ניזונים בעיקר מחרקים אך לא יהססו לגוון גם ברכיכות, עכבישים, ביצים וחולייתנים קטנים יותר. מדיה וקבצים בנושא חדף ארך-זנב בוויקישיתוף חדף ארך-זנב, באתר ITIS (באנגלית) חדף ארך-זנב, באתר NCBI (באנגלית) חדף ארך-זנב, באתר Animal Diversity Web (באנגלית) חדף ארך-זנב, באתר האנציקלופדיה של החיים (באנגלית) חדף ארך-זנב, באתר GBIF (באנגלית)
הר קרומוול

האם התכוונתם ל... הר קרומוול (קנדה) – הר בהרי הרוקי הקנדיים בפרובינציית אלברטה שבקנדה הר קרומוול (פפואה גינאה החדשה) – הר בפפואה גינאה החדשה הר קרומוול (אוסטרליה) – הר במדינת ניו סאות' ויילס שבאוסטרליה
קטופה כתומה

קטופה כתומה (שם מדעי: Bubo flavipes) היא מין של דורס לילה ממשפחת הינשופיים החיה בדרום-מזרח אסיה וקרובה לקטופה המצויה. הקטופה היא אחת מהגדולים שבדורסי הלילה. אורכה של הקטופה 48–61 ס"מ, מוטת כנפיה 410–477 מ"מ ומשקלה הממוצע 2,050-2,650 גרם. היא השלישית בגודלה לאחר המינים אוח עיטי ואוח בלקיסטון, שניהם מהסוג אוח. ציפור זו חיה ביערות גשם, סובטרופיים וממוזגים מהודו עד וייאטנאם ודרום סין. היא שוכנת בין העצים ביום, ויוצאת לציד בלילות, אך גם בשעות בין הערביים המאוחרות. בימים מעוננים היא תצוד אפילו ביום. בדומה לקטופה המצויה היא דייגת מתמחה, שניזונה בעיקר ממיני דגים, סרטנים, סרטני נהרות, חרקי מים ודו-חיים. היא תגוון גם בזוחלים, עופות ויונקים קטנים, בעיקר כשיצור קטן נפוץ ביותר. הקטופה יכולה להרוג חיות בגודל תרנגול. ינשוף זה רוב זמנו הוא מין יחידאי הנוטה להתבודד. מדיה וקבצים בנושא קטופה כתומה בוויקישיתוף קטופה כתומה, באתר ITIS (באנגלית) קטופה כתומה, באתר NCBI (באנגלית) קטופה כתומה, באתר Animal Diversity Web (באנגלית) קטופה כתומה, באתר האנציקלופדיה של החיים (באנגלית) קטופה כתומה, באתר GBIF (באנגלית) קטופה כתומה באתר הרשימה האדומה של IUCN
סרנדה בפרוטה

סרנדה בפרוטה (באנגלית: Penny Serenade) הוא סרט מלודרמה אמריקאי משנת 1941 בבימוי ובהפקתו של ג'ורג' סטיבנס עם קרי גרנט ואיירין דאן בתפקידים הראשיים. התסריט מבוסס על סיפור קצר של מרתה צ'יבנס(אנ') ומספר על זוג שמתמודד עם משברים הקשורים בעיקר ברצונם לגדל ילד. קרי גרנט היה מועמד לפרס אוסקר לשחקן בתפקיד ראשי. העלילה מסופרת בשיטת פלשבק. ג'ולי אדמס (איירין דאן). היא עומדת לעזוב אתה ביתה ולהיפרד מבעלה רוג'ר אדמס (קרי גרנט). היא משמיעה מוזיקה מתקליטים שלה וכל שיר מחזיר אותה לזכרונות. ג'ולי עבדה כמוכרת בחנות תקליטים כאשר רוג'ר, עיתונאי במקצועו התבונן בה ומיד התאהב. הוא נכנס לחנות באמתלה לקנות תקליטים ומתחיל לחזר אחריה. הרומן ביניהם מתפתח במהירות. רוג'ר מקבל משרה מפתה כעיתונאי ביפן ולפני נסיעתו לשם הם מתחתנים. ג'ולי נכנסת להריון ומצטרפת לרוג'ר ביפן. רוג'ר מקבל ירושה ומבקש לקחת את ג'ולי למסע בעולם אבל היה רוצה לחזור לארצות הברית. ברעידת אדמה קשה ביפן נפצעת ג'ולי ומאבדת את עוברה. בשובה לארצות הברית מבשרים לה הרופאים כי לא תוכל להביא עוד ילדים לעולם. רוג'ר קונה עיתון מקומי ובעזרת ידידו, אפלג'ק (אדוארד בוקנן) מתחיל בהפצתו אך העיתון לא צובר תאוצה. ג'ולי נמצאת בדיכאון ואפלג'ק משכנע את הזוג לאמץ ילד. הם פונים לבית היתומים ג'ולי אומרת למנהלת גב' אוליבר (באולה בונדי) כי היא מבקשת ילד בן שנתיים, מתולתל עם עיניים כחולות. גב' אוליבר מציעה להם תינוקת בת מספר שבועות והם לוקחים אותה מחוסר ברירה לשנת ניסיון. העיתון נסגר מחוסר קוראים ורוג'ר מאבד את הכנסתו. כעבור שנה הוא נקרא לשופט האימוץ שמודיע לו שעליו להחזיר את התינוקת בגלל שאין לו הכנסה. לאחרנאום קורע לב כשהוא על סף בכי, מרחם עליו השופט ומאשר את האימוץ. הילדה טרינה מביאה אושר להוריה כשהיא מופיעה בחגיגת חג המולד בבית הספר אולם לאחר מכן היא נתקפת במחלה ומתה. ג'ולי שוב נכנסת לדיכאון והזוגיות מתפוררת. היא מחליטה לעזוב את הבית לאכזבתו של רוג'ר. בעת שהיא עומדת לעזוב, מצלצל הטלפון ומעברו השני נמצאת גב' אוליבר שמודיעה לג'ולי כי כעת יש בבית היתומים ילד שמתאים לדרישותיה, בן שנתיים עם תלתלים ועיניים כחולות. החיוך חוזר לפניהם של ג'ולי ורוג'ר. הם נכנסים לחדר הילדים, מתחבקים וצופים בתקווה לעתיד החדש שנפתח לפניהם. מדיה וקבצים בנושא סרנדה בפרוטה בוויקישיתוף סרנדה בפרוטה, באתר אנציקלופדיה בריטניקה (באנגלית) "סרנדה בפרוטה", במסד הנתונים הקולנועיים IMDb (באנגלית) "סרנדה בפרוטה", באתר נטפליקס "סרנדה בפרוטה", באתר AllMovie (באנגלית) "סרנדה בפרוטה", באתר Rotten Tomatoes (באנגלית) "סרנדה בפרוטה", באתר אידיבי "סרנדה בפרוטה", במסד הנתונים הקולנועיים KinoPoisk (ברוסית)
קטופה מלאית

קטופה מלאית (שם מדעי: Bubo ketupu) היא מין של דורס לילה ממשפחת הינשופיים החיה בדרום-מזרח אסיה וקרובה לקטופה המצויה. אורכה של קטופה זו 38–48 ס"מ ומשקלה 1,028-2,100 גרם בממוצע. הקטופה בעלת נוצות חומות-ערמוניות עם פסים שחורים לאורך החזה והבטן, העיניים צהובות עזות עם מקור מעוקל בצבע כחול ואוזניים שמוטות וכהות. הכנפיים והזנב כהים ומשורטטים. הכפות לבנות ובעלות קרסים. הקטופה חיה בטווח שבין דרום בורמה והודו ועד לאיי אינדונזיה עד האיים באלי ובורנאו. הקטופה חיה בעיקר ביערות גשם ויערות סובטרופיים אך גם במורדות הרים. הקטופה פעילה בלילות כשבימים היא נחה בין העצים. היא ציידת המחפשת בעיקר טרף מיימי, כמו שאר מיני הקטופות, וניזונה ממיני דגים, סרטנים, סרטני נהרות וצפרדעים וגם מקרפדות, עכברים וזוחלים. Bubo ketupu ketupu Bubo ketupu aagaardi Bubo ketupu pageli Bubo ketupu minor מדיה וקבצים בנושא קטופה מלאית בוויקישיתוף קטופה מלאית, באתר ITIS (באנגלית) קטופה מלאית, באתר NCBI (באנגלית) קטופה מלאית, באתר Animal Diversity Web (באנגלית) קטופה מלאית, באתר GBIF (באנגלית) קטופה מלאית באתר הרשימה האדומה של IUCN
דריוזאוריים (דינוזאורים)

דריוזאוריים (שם מדעי: Dryosauridae) היא משפחה של דינוזאורים צמחוניים בעלי אגן דמוי עוף שחי בתקופות היורה והקרטיקון באפריקה, אירופה וצפון אמריקה. יצורים אלה היו מאבותיהם של האיגואנודון ושל ההדרוזאוריים. הם רעו עשבים בערבות הקדומות ונעו מהר כדי להתגונן מהטורפים הרבים שהיו בתקופתם. היו להם פה קצר עם שיניים שטוחות, זנבות ארוכים וגפיים קצרות. Eousdryosaurus קלווזאורוס (Callovosaurus) דריוזאורוס (Dryosaurus) דיסלוטוזאורוס (Dysalotosaurus) Elrhazosaurus Kangnasaurus ולדוזאורוס (Valdosaurus) מדיה וקבצים בנושא דריוזאוריים בוויקישיתוף דריוזאוריים, באתר האנציקלופדיה של החיים (באנגלית) דריוזאוריים, באתר GBIF (באנגלית)
אל-באד'אן

אל-באד'אן או אל-באדאן (בערבית الباذان או البادان) הוא כפר פלסטיני בצפון השומרון המשתייך לנפת שכם של הרשות הפלסטינית וממוקם 7.28 ק"מ מצפון-מזרח לשכם ו-1.5 ק"מ מצפון לאלון מורה. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 2,422 תושבים באמצע שנת 2006. סמוך לכפר נמצא ואדי אל-באד'אן (המכונה גם ואדי סג'ור), על הכביש המוביל אל בקעת הירדן. האזור מאופיין במעיינות רבים ובגיוון של חיות בר. האזור הוא אחד השטחים הטבעיים היפים ביותר ביהודה ושומרון וקיימת בו שמורת טבע לשימור חיות הבר. חוקרים מזהים את אל-באד'אן עם היישוב השומרוני "בדן" (נכתב גם כבאדן), שנזכר במשנה ובתוספתא שנכתבו במאה השנייה לספירה, בהקשר לרימונים שנקראו על שם היישוב. מספר מסורות שומרוניות חשובות נקשרו במקום, לפי אחת מהם, בני ישראל היטהרו בבדן לאחר מעבר הירדן ובדרכם להר גריזים. בכפר יש כמה אתרים בעלי עניין ארכאולוגי, כולל 12 טחנות עתיקות. חוקר ארץ ישראל ויקטור גרן עבר באזור בשנת 1870, ותיאר את מאפייניו הגאוגרפיים. בעקבות מלחמת השחרור, ולאחר הסכמי שביתת הנשק של 1949, עבר באד'אן לשליטה ירדנית. בסקר האוכלוסין הירדני משנת 1961 נמנו בכפר 446 תושבים. בעקבות מלחמת ששת הימים עבר אל-באד'אן משליטה ירדנית לישראלית. על פי ארגון ARIJ, בעקבות הסכמי אוסלו הוגדרו 30% מאדמות הכפר כשטח A, ואילו 70% הנותרים הוגדרו כשטח B. מאז 2003 מנוהל אל-באד'אן על ידי מועצת הכפר, הכוללת כיום עשרה חברים שמונו על ידי הרשות הפלסטינית. מדיה וקבצים בנושא אל-באד'אן בוויקישיתוף Wadi al-Badan, Welcome to Palestine Survey of Western Palestine, Map 12: IAA, Wikimedia commons Al Badhan Village profile, המכון למחקר יישומי - ירושלים (ARIJ) Al Badhan, aerial photo, ARIJ Development Priorities and Needs in Al Badhan, ARIJ משנה, מסכת ערלה, פרק ג', משנה ז' Conder and Kitchener, 1882, SWP II, p. 231. מפנים לספר יהושע השומרוני, מהדורת ג'וינבויל (אנגלית), עמ' 314 The Asatir (ed. Moses Gaster), The Royal Asiatic Society: London 1927, p. 210. ערך זה הוא קצרמר בנושא יישובים ברשות הפלסטינית. אתם מוזמנים לתרום לוויקיפדיה ולהרחיב אותו.
הוועד הדמוקרטי היהודי

הוועד הדמוקרטי היהודי (ברומנית: Comitetul Democratic Evreiesc; בראשי תיבות: CDE; בהונגרית: Demokrata Zsidó Komité; בראשי תיבות: DZSK) היה גוף פוליטי ברומניה שלאחר מלחמת העולם השנייה, שנועד לייצג את יהדות רומניה ולהיאבק בציונות בקרב יהדות רומניה. הגוף הוקם ב-22 ביולי 1945 על ידי יהודים חברי המפלגה הקומוניסטית הרומנית (PCR) ויהודים בעלי אוריינטציה סוציאליסטית על בסיס הוועד היהודי האנטי-פשיסטי (ЕАК), ששינה את שמו, כדי להתאים למטרה החדשה. הוועד התפרק ב-1953. המטרה המוצהרת של הוועד הייתה לתת ייצוג נאות למיעוט היהודי ברומניה, אולם בהמשך דרכו השתלטו הקומוניסטים על הנהלת הוועד והפכו אותו לכלי עזר להשגת מטרות המפלגה הקומוניסטית ברומניה. הוועד גייס מצביעים למען החזית הלאומית דמוקרטית (אנ') (FDP) ונאבק בציונות ברומניה. במהלך פעילותו הוועד הוציא לאור, החל מ-3 בנובמבר 1945, את כתב העת בשפה הרומנית Unirea (האיחוד), שבהמשך, ב-27 בינואר 1951, שינה שמו ל-Viața nouă (החיים החדשים) ומקבילתו בשפה ההונגרית, Egyseg. ד"ר מגדלנה יונסקו, "בעיית הגירת היהודים במסמכי הוועד הדמוקרטי היהודי (1945–1953)" (ברומנית) Tesu SOLOMOVICI, Comitetul Democratic Evreiesc - o facatura comunista (ברומנית)
אליפות העולם בשחמט 1986

אליפות העולם בשחמט 1986 הייתה תחרות לקביעת אלוף העולם בשחמט, שאורגנה על ידי פיד"ה, ובה התמודדו אלוף העולם גארי קספרוב ואנטולי קרפוב. הדו-קרב נערך בין 28 ביולי ל-8 באוקטובר 1986. הוא הסתיים בניצחון של גארי קספרוב שהמשיך את כהונתו. גמר אליפות העולם בשחמט 1984 הסתיים ללא הכרעה. נשיא פיד"ה הכריז על הפסקת המפגש ל"אור תשישות המשתתפים והמארגנים". אנטולי קרפוב וגארי קספרוב התנגדו למהלך. בסופו של דבר לפי דבריו של נשיא פיד"ה "קרפוב הסכים וקספרוב קיבל את גזר הדין". הוחלט על עריכת מפגש חוזר במהלך שנת 1985. במאי 1985 התקיים קונגרס פיד"ה שהחליט על שינוי מתכונת המשחקים, להלן: מספר המשחקים הוגבל ל-24 אם לא תהיה הכרעה קרפוב יישאר להיות אלוף אם קספרוב ינצח במפגש לקרפוב יהיה זכות למפגש חוזר במהלך שנת 1986. על בסיס החלטה זו אנטולי קרפוב ביקש מפגש חוזר באתם התנאים. נשיא פיד"ה החליט שהמפגש יערך כבר בפברואר 1986 ואם קספרוב לא יהיה מוכן להשתתף, הוא יאבד את התואר. קספרוב סירב לתנאים אלו. איגוד השחמט הסובייטי ניסח פשרה שהייתה מקובלת על קספרוב וקרפוב: המפגש יערך בקיץ 1986, המפסיד יוכל להפגש עם מנצח בתחרות מועמדים לקראת אליפות העולם בשחמט 1987. מחוסר ברירה, נשיא פיד"ה, פלורנסו קמפומנס, קיבל את הפשרה. הדו-קרב נערך בין 28 ביולי 1986 לבין 8 באוקטובר 1986. הוא התחיל בלונדון, בירת אנגליה והסתיים בלנינגרד, שבברית המועצות. משחקי הדו-קרב, באתר צ'סגיימס (באנגלית)
המלט (סרט, 2009)

המלט (באנגלית: Hamlet) הוא סרט טלוויזיה משנת 2009 עיבוד של הלהקה השייקספירית המלכותית למחזה השייקספירי באותו שם. ההפקה היא בלבוש מודרני. הסרט שודר בערוץ BBC Two ב-26 בדצמבר 2009. בארצות הברית שודר הסרט לראשונה ב-28 באפריל 2010 בערוץ PBS. גרגורי דוראן הוא במאי הסרט. דייוויד טננט מככב בתפקיד הראשי בדמות הנסיך המלט. עוד משתתפים בסרט פטריק סטיוארט בתפקיד המלך קלאודיוס ורוחו של אביו של המלט, פני דאוני בתפקיד המלכה גרטרוד, מריה גייל בתפקיד אופליה, אדוארד בנט בתפקיד לארטס, אוליבר פורד דייוויס בתפקיד פולוניוס ופיטר דה ג'רזי בתפקיד הורציו. הסרט צולם בטכניקת מצלמה יחידה, בשימוש בטכנולוגיה של חברת RED One camera. הנסיך המלט – דייוויד טננט המלך קלאודיוס / המלך המלט – פטריק סטיוארט המלכה גרטרוד – פני דאוני אופליה – מריה גייל הורציו – פיטר דה ג'רזי לארטס – אדוארד בנט פולוניוס – אוליבר פורד דייוויס רוזנקרנץ / קברן שני – סם אלכסנדר גילדרשטרן – טום דייווי הקברן – מארק הדפילד השחקן המגלם את המלך – ג'ון וודוויין אוסריק / השחקן המגלם את המלכה – ריאן גייג' המלך בפנטומימה – סמואל דאטון המלכה בפנטומימה / כומר – ג'ים הופר ריינלדו / האסיר בפנטומימה – דייוויד אג'לה מרסלוס – קית' אוסבורן ברנרדו – יואן קאמינס פרסיסקו / פורטינברס – רוברט קרטיס וולטמנד – רודריק סמית' קורנליה – אנדראה האריס לוציאנוס – ריקי צ'אמפ גבירה משרתת – ריאן סטיל גבירה משרתת – זואי ת'ורן ב-4 בינואר 2010 יצא הסרט ב-DVD בהוצאת 2 Entertain בממלכה המאוחדת ובאירלנד. ב-19 באפריל 2010 יצא בפורמט Blu-ray. ב-4 במאי 2010 יצא הסרט בארצות הברית ובקנדה ב-DVD וב-Blu-ray. אתר האינטרנט הרשמי של המלט (באנגלית) "המלט", במסד הנתונים הקולנועיים IMDb (באנגלית) "המלט", במסד הנתונים הקולנועיים KinoPoisk (ברוסית) הסרט "המלט" באתר ה-BBC הסרט "המלט" באתר ארכיון ה-BBC The Dr Who actor's Hamlet was the theatre event of last year. Now it’s set to make an even bigger impact on the small screen